Diari Oficial de la Generalitat Valenciana


Sumari del DOGV 7741, del 15-03-2016 (2016/1642)

RESOLUCIÓ de 29 de febrer de 2016, de la directora general de Treball i Benestar Laboral, per la que es dóna publicitat als crèdits i línia de subvenció que han de finançar les ajudes econòmiques regulades en l'Orde 31/2014, de 23 d'octubre, de la Conselleria d'Economia, Indústria, Turisme i Treball, per la que s'establixen les bases per a la concessió de les ajudes prèvies a la jubilació de treballadors i treballadores residents en la Comunitat Valenciana, i les ajudes destinades a subvencionar convenis especials de cotització a la Seguretat Social i interessos de préstecs o pòlisses de crèdit destinats al pagament de les quotes mensuals corresponents als esmentats convenis especials, per a l'exercici 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7741

Data del DOGV
:   15-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1642


Data del document
:   29-02-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 29 de febrer de 2016, de la directora general de Treball i Benestar Laboral, per la que es dóna publicitat als crèdits i línia de subvenció que han de finançar les ajudes econòmiques regulades en l'Orde 31/2014, de 23 d'octubre, de la Conselleria d'Economia, Indústria, Turisme i Treball, per la que s'establixen les bases per a la concessió de les ajudes prèvies a la jubilació de treballadors i treballadores residents en la Comunitat Valenciana, i les ajudes destinades a subvencionar convenis especials de cotització a la Seguretat Social i interessos de préstecs o pòlisses de crèdit destinats al pagament de les quotes mensuals corresponents als esmentats convenis especials, per a l'exercici 2016. [2016/1642]  
L'Orde 31/2014, de 23 d'octubre, de la Conselleria d'Economia, Indústria, Turisme i Treball, establix les bases per a la concessió de les ajudes prèvies a la jubilació de treballadors i treballadores residents en la Comunitat Valenciana, i de les ajudes destinades a subvencionar convenis especials de cotització a la Seguretat Social i interessos de préstecs o pòlisses de crèdit destinats al pagament de les quotes mensuals corresponents als esmentats convenis especials (DOCV 7389, 27.10.2014).  
El títol I de l'esmentada Orde 31/2014 regula les ajudes prèvies a la jubilació de treballadors i treballadores residents en la Comunitat Valenciana que resulten afectats per processos de reestructuració d'empreses, destinades a facilitar una cobertura econòmica per a atendre situacions d'urgència i necessitat sociolaboral, amb l'objecte d'evitar les conseqüències traumàtiques davant de la pèrdua de rendes salarials i cotitzacions socials fins al moment en què els treballadors puguen accedir a la jubilació ordinària. Els destinataris d'estes ajudes són els treballadors residents en la Comunitat Valenciana pertanyents a empreses en crisi, no subjectes a plans de reconversió industrial, que hagen sigut despedits en aplicació dels articles 51 i 52 c) del Text Refós de la Llei de l'Estatut dels Treballadors, aprovat per Reial Decret Legislatiu 1/1995, de 24 de març, resultant d'aplicació el règim establit pel Reial Decret 3/2014, de 10 de gener, pel que s'establixen les normes especials per a la concessió d'ajudes prèvies a la jubilació ordinària en el sistema de la Seguretat Social, a treballadors afectats per processos de reestructuració d'empreses (BOE 25, 29.01.2014).  
  
El títol II de l'esmentada Orde 31/2014 regula les ajudes destinades a subvencionar convenis especials de cotització a la Seguretat Social i interessos de préstecs o pòlisses de crèdit destinats al pagament de les quotes mensuals corresponents als esmentats convenis especials dels treballadors que van extingir la seua relació laboral en virtut d'algun dels expedients de regulació d'ocupació o procediments concursals que es relacionen en l'annex II de la dita Orde.  
Havent sigut aprovada i publicada la Llei 11/2015, de 29 de desembre, de Pressupostos de la Generalitat per a l'exercici 2016 (DOCV 7689, 31.12.2015), procedeix publicar la dotació econòmica que finança les mencionades ajudes en l'exercici 2016, sense perjuí del que disposa la disposició addicional segona de la dita Orde 31/2014.  
En virtut de tot això, fent ús de les facultats que conferix l'article 160 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i el Decret 157/2015, de 18 de setembre, del Consell, pel que s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i en exercici de la delegació realitzada en el punt primer de la base desena de l'esmentada Orde 31/2014, resolc:  
  
Primer  
Donar publicitat als crèdits pressupostaris i a la línia de subvenció destinats a finançar en l'exercici 2016 les ajudes econòmiques regulades en l'Orde 31/2014, de 23 d'octubre, de la Conselleria d'Economia, Indústria, Turisme i Treball, amb càrrec al programa pressupostari 315.10. Condicions de treball i administració de les relacions laborals.  
  
Denominació: Jubilacions anticipades.  
Línia de subvenció: S0211.000.  
Consignació pressupostària: 250.000,00 ?.  
Procedència i quantia dels fons: Fons propis, 104.940,00 - i fons del Ministeri de Treball i Seguretat Social, 145.060,00 ?.  
  
Segon  
Les subvencions regulades en el títol I de l'Orde 31/2014 es finançaran amb càrrec als indicats fons del Ministeri de Treball i Seguretat Social (145.060,00 ?), si bé la dotació econòmica podrà ser objecte de modificació posterior en atenció a la distribució territorial de les subvencions de l'àmbit laboral finançades amb càrrec als Pressupostos Generals de l'Estat que resulte de l'Orde ministerial anual de distribució territorial per a l'exercici econòmic 2016, circumstància que haurà de publicar-se en el Diari Oficial de la Comunitat Valenciana.  
  
  
Tercer  
Les subvencions regulades en el títol II de l'Orde 31/2014 es finançaran amb càrrec als indicats fons propis no condicionats de la Generalitat, si bé es fixa l'import global màxim en 88.607,74 ?, com a conseqüència de la minoració en 16.332,26 - produïda en la dotació inicial (104.940,00 ?) per a atendre obligacions degudament contretes en l'exercici 2015.  
  
Quart  
Els crèdits publicats tenen el caràcter de màxims, no podent concedir-se ajudes una vegada esgotats, circumstància que haurà de publicar-se en el Diari Oficial de la Comunitat Valenciana.  
  
No obstant això, si com a conseqüència de modificacions pressupostàries es veren modificats estos crèdits, la seua modificació es publicarà mitjançant una resolució en el Diari Oficial de la Comunitat Valenciana.  
  
 València, 29 de febrer de 2016.- El conseller d'Economia Sostenible, Sectors Productius, Comerç i Treball, p. d. (O 31/2014, de 23 d'octubre), la directora general de Treball i Benestar Laboral: Cristina Moreno Fernández.